Source: http://docplayer.fi/239088-Tilan-maatalousmaa-peltoala-pysyvat-kasvit-pysyva-nurmi.html
Timestamp: 2018-05-26 10:11:44+00:00
Document Index: 24727564

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Tilan maatalousmaa Peltoala Pysyvät kasvit Pysyvä nurmi - PDF
Download "Tilan maatalousmaa Peltoala Pysyvät kasvit Pysyvä nurmi"
1 9. VIHERRYTTÄMISTUKI Viherryttämistuki on uusi EU:n kokonaan rahoittama tuotannosta irrotettu suora tuki, jonka tavoitteena on tukea ilmaston ja ympäristön kannalta suotuisia maatalouskäytäntöjä. Nämä käytännöt (jatkossa viherryttämistuen vaatimukset) ovat viljelyn monipuolistaminen, pysyvän nurmen säilyttäminen ja ekologisen alan vaatimus. Tilaasi koskeviin vaatimuksiin vaikuttavat maatilan sijainti, koko, viljelykasvit ja mahdollisesti harjoitettu luomutuotanto. Jos haet perustukea, viherryttämistuen vaatimukset koskevat maatilasi kaikkia tukikelpoisia hehtaareja. Pienet maatilat sekä pääosin nurmituotantoa harjoittavat tilat saavat vapautuksia viljelyn monipuolistamisesta ja ekologisesta alasta. Jos maatilallasi on luomutuotantoa, sinulla on automaattisesti oikeus viherryttämistukeen eikä sinun tarvitse noudattaa viherryttämistuen vaatimuksia maatilan luomutuotantoalalla. 9.1 Yleistä Maatilan sijainti Maatilan sijainti tukialueella AB tai C määräytyy viherryttämistuessa talouskeskuksen sijainnin perusteella. Jos talouskeskusta ei ole, tilan sijainti ratkaistaan sen mukaan, kummalla alueella pääosa tilan pelloista sijaitsee. Maatilasi sijainti määrää ne tukiehdot, joita sinun tulee noudattaa maatilasi koko maatalousmaalla. Tuki maksetaan kuitenkin lohkojen sijainnin perusteella erisuuruisena eri tukialueille. Peltoala, pysyvät nurmet ja pysyvät kasvit ovat maatalousmaata Viherryttämistuen vaatimuksissa tarkastellaan tilan maatalousmaan ja peltoalan käyttöä. Maatalousmaahan lasketaan peltoala, pysyvät viljelykasvit sekä pysyvät nurmet. Tilan maatalousmaa Peltoala Pysyvät kasvit Pysyvä nurmi Peltoalaa on kasvintuotantoa varten viljelty maa (viljelykasvit, heinäkasvit ja muut nurmirehukasvit) sekä kesanto. Voit tarkistaa viljelykasvien luettelosta (Taulukko 4) mitkä kasvit, nurmet ja kesantoalat ovat peltoalaa. Pysyvää nurmea on maa, jota käytetään heinäkasvien tai muiden nurmirehukasvien kasvattamiseen joko luontaisella tavalla (itseuudistuva) tai viljelemällä (kylvämällä), ja joka ei ole kuulunut tilan viljelykiertoon vähintään viiteen vuoteen. Se voi sisältää muitakin laidunnettavia lajeja, kuten pensaita ja/tai puita, edellyttäen, että enemmistönä ovat heinäkasvit ja muut nurmirehukasvit. Pysyvien nurmien ala muodostuu tilan yli 5- vuotisista nurmista. Katso taulukko 2. Milloin lohko muuttuu pysyväksi nurmeksi ja
2 taulukko 3. Heinä- ja nurmirehukasvit, jotka lasketaan mukaan, kun tarkastellaan lohkon muuttumista pysyväksi nurmeksi. Pysyvät viljelykasvit ovat viljelykiertoon kuulumattomia kasveja, joita kasvatetaan yli viiden vuoden ajan ja joista saadaan toistuvia satoja. Näitä kasveja ovat esimerkiksi hedelmäpuut, marjapensaat, koristekasvit, edellä mainittujen kasvien taimitarhat ja lyhytkiertoinen energiapuu. Katso pysyvien kasvien tarkempi luettelo taulukosta 1. Maatalousmaan lisäksi maatilalla voi olla muuta alaa, joka on tukikelvotonta. Katso muuhun alaan kuuluvat alat hakuoppaan kasviluettelosta (liite B). Taulukko 1. Pysyvien kasvien luettelo Kuitunokkonen Humala Lääkepaju Ruokohelpi Energiapuu, lyhytkiertoinen (haapa ja paju) Energiapuu, lyhytkiertoinen (hybridihaapa ja poppeli) Ahdekaunokki, energiantuotantoon Raparperi Omena Pihlaja (marjantuotanto) Päärynä Muut hedelmät Luumu Viinirypäle Mustaherukka Punaherukka Valkoherukka Karviainen Vadelma ja mesivadelma Mesimarja Pensasmustikka Marja-aronia Saskatoon (marjatuomipihlaja) Muut marjakasvit Koristekasvit, 5 v. ja yli, jatkuva sato avomaalta Leikkovihreä ja leikkohavu, väh. 5 v. kasveista Koristepaju punontatarkoitukseen, 5-20 v. Tyrni Kirsikka Taimitarhat, alle 5 v. marja-, hedelmä-, koristek. Metsäpuiden taimitarhat pellolla Taimitarhat, väh. 5 v. marja-, hedelmä-, koristek. Parsa Ratamot Yrttikasvit väh. 5 v.
3 Tukikelpoinen ala viherryttämistuessa Viherryttämistuessa tukikelpoista alaa on kaikki maatilan maatalousmaa, pois lukien kasvikoodit Tilapäisesti viljelemätön ala ja 20 v. ympäristötukisopimus, pelto. Nämä molemmat lasketaan kuitenkin mukaan peltoalaan. Näiden lisäksi tukikelvotonta alaa on pysyviin kasveihin laskettava Kasvihuoneala (pysyvät kasvit). Viherryttämistuessa pienin tukikelpoinen kasvulohko, jolle maksetaan tukea, on 0,05 hehtaaria. Alle 0,05 hehtaarin lohkot otetaan kuitenkin huomioon, kun määritetään alaa, jolla on noudatettava viherryttämisen vaatimuksia. Tukitaso Tukialueita ovat AB-alue ja C-alue. Tukitaso on AB-alueella arviolta noin 74 /ha ja C-alueella noin 66 /ha. Viherryttämistukea maksetaan maatilan tukikelpoiselle maatalousmaalle enintään viljelijän hallinnassa olevia tukioikeuksia vastaavalle alalle. Myös viherryttämistuen vaatimuksista vapautetuille tiloille maksetaan viherryttämistuki. Luomutilat Sinulla on oikeus viherryttämistukeen automaattisesti ilman kolmen viherryttämistuen vaatimuksen noudattamista maatilan sillä osalla, joka on luomutuotannossa tai siirtymässä luomutuotantoon. Merkitse tukihakemukseen viherryttämistuen vaatimuksista vapautuksen saavat kasvulohkot vähintään luomun siirtymävaiheeseen. Sinulla on oltava Eviran myöntämä luomutodistus valvontaan kuulumisesta ja luomuvaatimusten täyttämisestä. Mikäli aloitat luomutuotannon, sinun on tukihakuvuonna ilmoittauduttava Eviran luomuvalvontarekisteriin viimeistään ja ensimmäinen tuotantotarkastus on tehtävä viimeistään tukihakuvuonna. Oikeus viherryttämistuen vaatimuksista vapautumiseen alkaa luomun siirtymäkaudesta lähtien. Maatilasi voi vapautua viherryttämistuen vaatimuksista luomutuotannon perusteella, vaikka et hae luonnonmukaisen tuotannon korvausta. Em. oikeuden käyttäminen on vapaaehtoista. Voit ilmoittaa tukihakemuksessa rastilla, jos et halua käyttää oikeutta. Tällöin sinun on toteutettava normaalisti maatilaa koskevia viherryttämistuen vaatimuksia koko tilan maatalousmaalla. Em. oikeutta ei voi valita erikseen esim. yhdelle viherryttämistuen vaatimukselle, se koskee kaikkia kolmea vaatimusta. Mikäli maatilasi ei ole kokonaan luomutuotannossa, viherryttämistuen vaatimukset koskevat maatilasi sitä osaa, joka ei ole luomutuotannossa. Tällöin luomutuotannossa olevaa maatalousmaata ei oteta huomioon vaatimusten täyttymiseksi, esimerkiksi laskettaessa kasvien lukumäärää. Jos et halua käyttää oikeuttasi vapautua viherryttämistuen vaatimuksista vaikka maatilallasi on luomutuotantoa, tilan vaatimukset lasketaan koko tilan maatalousmaan osalta luomuala mukaan lukien. Esimerkki: Maatila hallinnoi kahta erillistä tilan osaa, joista toinen on luomutuotannossa ja toinen tavanomaisessa tuotannossa. Luomutuotannossa olevalla tilan osalla viljellään 18 ha vehnää, 4 ha ruista ja 4 ha nurmea. Tavanomaisesti viljellyllä tilan osalla viljellään 12 ha sokerijuurikasta. Mikäli maatila käyttää luomupoikkeusta, tilalla on silti kahden kasvin vaatimus, koska tavanomaisen viljelyn ala on yli 10 ha mutta enintään 30 ha. Tilalle lasketaan kasviksi vain sokerijuurikas ja viljelyn monipuolistamisen vaatimus ei täyty. Jos tila ei käytä
4 luomupoikkeusta, tilalla on edelleen kahden kasvin vaatimus, mutta tilalle lasketaan kasveiksi vehnä, ruis, nurmi ja sokerijuurikas ja viljelyn monipuolistamisen vaatimus täyttyy. 9.2 VILJELYN MONIPUOLISTAMINEN Viljelyn monipuolistamisen tavoitteena on tuotannon monipuolistaminen ja ympäristön huomioiminen viljelyssä, erityisesti maaperän laadun parantaminen. Viljelyn monipuolistaminen velvoittaa sinut viljelemään vaaditun lukumäärän viljelykasveja riippuen tilan sijainnista, peltoalan määrästä tai viljelyssä olevista kasveista. Vapaudut viljelyn monipuolistamisesta, jos maatilasi peltoala on alle 10 hehtaaria. Viljelykasvilla tarkoitetaan minkä tahansa viljelykasvien nimistössä mainitun suvun viljelyä, minkä tahansa ristikukkaiskasveihin (Brassicaceae), koisokasveihin (Solanaceae) tai kurkkukasveihin (Cucurbitaceae) kuuluvan lajin viljelyä, kesantomaata, tai heinäkasveja ja muita nurmirehukasveja, jatkossa nurmet. Talvehtivia viljelykasveja ja kevätviljelykasveja pidetään eri viljelykasveina, vaikka kyseessä ovatkin samansukuiset kasvit. Voit tarkistaa taulukosta 4 mitkä kasvit ja seoskasvustot luetaan eri viljelykasveiksi. Viljelyn monipuolistamisen vaatimus täyttyy, jos tilalla viljellään vaadittu määrä (kaksi tai kolme) viljelykasvien luettelossa (Taulukko 4) lueteltua viljelykasvia. Viljelyn monipuolistamisen vaatimus AB-alueella Jos maatilallasi on ha peltoalaa, sinun on viljeltävä vähintään kahta eri viljelykasvia ja pääkasvin osuus saa olla enintään 75 % peltolasta. Pääkasvi on se kasvi, jota on prosenttimääräisesti eniten. Jos maatilallasi on yli 30 ha peltoalaa, sinun on viljeltävä vähintään kolmea eri viljelykasvia. Pääkasvin osuus saa olla enintään 75 % peltoalasta ja kahden eniten viljellyn viljelykasvin yhteenlaskettu osuus saa olla enintään 95 % peltoalasta. Kaksi eniten viljeltyä viljelykasvia ovat ne kasvit, joita on prosenttimääräisesti eniten ja toiseksi eniten. Jos maatilasi pääkasvina on nurmi tai kesanto, sitä saa olla yli 75 % peltoalasta. Tällöin jäljellä olevan peltoalan pääkasvi ei saa ylittää yli 75 % ko. jäljellä olevasta peltoalasta paitsi jos pääkasvi on nurmi tai kesanto. Maatilasi vapautuu kokonaan viljelyn monipuolistamisesta siinä tapauksessa, että: yli 75 % maatilasi peltoalasta on nurmella, kesannolla tai näiden käyttötapojen yhdistelmänä, edellyttäen että näiden käyttötapojen ulkopuolelle jäävä peltoala on enintään 30 hehtaaria.
5 yli 75 % maatilasi tukikelpoisesta maatalousmaasta on pysyvää nurmea, nurmea tai näiden käyttötapojen yhdistelmänä, edellyttäen että näiden käyttötapojen ulkopuolelle jäävä peltoala on enintään 30 hehtaaria, tai maatilasi peltoalasta yli 50 % on sellaista alaa, jota et ole ilmoittanut edellisvuoden tukihakemuksessasi, ja jos maatilasi koko peltoalalla viljellään eri viljelykasvia kuin edellisenä kalenterivuonna. Kaaviossa 1 on esitetty viljelyn monipuolistamisen ehdot AB alueen tiloilla. Kaavio 1. Viljelyn monipuolistaminen AB- alueella
6 Viljelyn monipuolistamisen vaatimus C-alueella Jos maatilallasi on yli 10 hehtaaria peltoalaa, sinun on viljeltävä vähintään kahta eri viljelykasvia. Pääkasvin osuus saa olla enintään 75 % peltoalasta paitsi jos pääkasvina on nurmi tai jos se on kesannolla. Maatilasi vapautuu kokonaan viljelyn monipuolistamisesta siinä tapauksessa, että: yli 75 % maatilasi peltoalasta on nurmea, kesannolla tai näiden käyttötapojen yhdistelmänä, edellyttäen että näiden käyttötapojen ulkopuolelle jäävä peltoala on enintään 30 hehtaaria. yli 75 % maatilasi tukikelpoisesta maatalousmaasta on pysyvää nurmea, nurmea tai näiden käyttötapojen yhdistelmänä, edellyttäen että näiden käyttötapojen ulkopuolelle jäävä peltoala on enintään 30 hehtaaria, tai maatilasi peltoalasta yli 50 % on sellaista alaa, jota et ole ilmoittanut edellisvuoden tukihakemuksessasi ja jos maatilasi koko peltoalalla viljellään eri viljelykasvia kuin edellisenä kalenterivuonna. Kaavio 2. Viljelyn monipuolistaminen C-alueella
7 Maatilan viljelykasvien osuuden laskeminen Viljelykasvien osuuden laskemisen ajankohta on Tänä aikana viljelykasvien on oltava laskettavissa. Huolehdi siitä, että maatilallasi on ko. ajanjakson ajan vähintään vaatimuksen mukaiset kaksi tai kolme kasvia. Jos vapaudut viljelyn monipuolistamisen vaatimuksesta esimerkiksi tilasi nurmialan perusteella, huolehdi siitä, että nurmialaa on vapautuksen edellyttämä määrä tänä aikana. Jokainen hehtaari otetaan viljelykasvien osuuden laskemisessa huomioon vain kerran vuodessa. Jos viljelet samalla alalla kahta eri kasvia peräkkäin samalla kasvukaudella, niitä ei voi laskea kahdeksi eri kasviksi. Kasvustossa, jossa viljellään pääkasvia ja aluskasvia, ala lasketaan pääkasvin mukaan. Esimerkiksi, jos kylvät kasvulohkolle suojaviljana kauraa ja sen alle lisäksi monivuotisen nurmen, ala lasketaan kauraksi. Siemenseoskasvustoja, jotka lasketaan eri kasveiksi, ovat öljykasvien ja viljan seoskasvustot, valkuaiskasvien ja viljan seoskasvustot, öljykasvien ja valkuaiskasvien seoskasvustot, viljojen seoskasvustot, valkuaiskasvien seoskasvustot, öljykasvien seoskasvustot, saneerauskasvien seoskasvustot, siirtonurmikasvien seoskasvustot, monimuotoisuuspellon riistakasvien seoskasvustot, monimuotoisuuspellon maisemakasvien seoskasvustot ja monimuotoisuuspellon niittykasvien seoskasvustot. Jos viljelet samalla kasvulohkolla useampia kasveja vuororiveissä, laske jokaiselle kasville prosenttiosuus lohkon kokonaisalasta. Alalle lasketaan kasvit erikseen siten, että ala jaetaan 25 % ylittävien kasvien lukumäärällä, huolimatta siitä mikä on niiden todellinen ala. Piirrä kasvien alat kasvulohkoiksi ja ilmoita ne kasvit, joita on yli 25 % alasta. Esimerkki: Tilalla viljellään 3 ha lohkolla vuororiveissä porkkanaa, sipulia ja palsternakkaa, jokaista yhtä paljon. Yhden kasvin osuus: 33 % (ylittää 25 % rajan). Tilalle lasketaan kasvien aloiksi 3ha / 3 kasvia = 1 ha; porkkanaa 1 ha, sipulia 1 ha ja palsternakkaa 1 ha. Lohko jaetaan kolmeksi 1 ha kasvulohkoksi. Lisätietoa viljelykasveista ja niiden ilmoittamisesta Viherryttämistuen viljelykasvien luettelossa on joitakin ryhmiä, kuten Muut viljat, Muut valkuaiskasvit, Muut rehukasvit, Siemenmausteet ja lääkekasvit (pl kumina, sinappi), Koristekasvit, alle 5 v. ja Leikkovihreä ja leikkohavu, alle 5 v. kasveista, joissa ei ole erikseen nimettyä kasvia. Näillä ryhmillä voit ilmoittaa vain sellaisia kasveja, joille ei löydy omaa nimikettä kasviluettelosta. Jokainen ryhmä lasketaan maatilallesi vain yhdeksi kasviksi. Jos ilmoitat näitä aloja, kirjoita tukihakemuksen lisätietoihin, mitä kasveja näillä aloilla tosiasiallisesti viljelet, niin voimme täydentää kasviluetteloa ensi vuonna. Huomaa, että joitakin tukihakemuksella ilmoitettavia kasveja tai käyttömuotoja ei lasketa kasviksi. Näitä ovat kasvikoodit Muut vihannekset, Kasvimaa, Kasvihuoneala, Erityistukisopimusala, pelto, Ympäristösopimusala, pelto ja Maisemapiirre. Ilmoita näissä vaan sellaisia aloja, joille et löydä muuta sopivaa nimikettä kasviluettelosta. Jos ilmoitat näitä aloja, kirjoita tukihakemuksen lisätietoihin, mitä kasveja näillä aloilla tosiasiallisesti viljelet, niin voimme täydentää kasviluetteloa ensi vuonna. Katso näiden nimikkeiden tarkempia ohjeita Hakuoppaan kasviluettelosta (Liite B).
8 Viljan ja nurmen yhdistelmien ilmoittamisen esimerkkejä. Voit ilmoittaa nimikkeellä Kaura suojaviljakauran, jos alla on yksivuotinen tai monivuotinen nurmi ja jos kaurasta otetaan jyväsato. Kasvikoodilla Vihantavilja (kaura) voit ilmoittaa kauran, joka korjataan vihantana myös silloin, jos alle on kylvetty monivuotinen nurmi. Jos kylvät seoksen, jossa on viljaa ja yksivuotista nurmea, ilmoita se joko kasvikoodilla 1-vuotinen kuivaheinä-, säilörehu- ja tuorerehunurmi tai 1-vuotinen laidunnurmi. 9.3 PYSYVÄN NURMEN SÄILYTTÄMINEN Pysyvän nurmen säilyttämisen tavoitteena on ympäristön huomioiminen viljelyssä, erityisesti hiilen talteenoton varmistaminen. Pysyvän nurmen säilyttämistä tarkastellaan koko maan tasolla. Pysyvän nurmen osuus koko maatalousmaasta ei saa vähentyä enempää kuin viisi prosenttia vuonna 2015 vahvistettavasta viiteosuudesta. Jos näin käy, on otettava käyttöön ns. ennallistamismenettely. Natura-alueiden pysyvät nurmet on joka tapauksessa säilytettävä. Pysyvän nurmen säilyttämisen näkökulmasta nurmilohkot jaetaan viljelykierrossa oleviin nurmiin ja pysyviin nurmiin. Pysyvän nurmen merkintä on vuosikohtainen riippuen lohkolla kunakin vuonna viljeltävästä kasvista. Pysyvän nurmen merkintä ei tarkoita sitä, että kyseisellä lohkolla olisi välttämättä viljeltävä aina jatkossakin nurmea. Voit viljelysuunnitelmasi mukaan vaihtaa pysyvän nurmen käyttöä ja viljellä lohkolla muitakin viljelykasveja. Ainoastaan jos ennallistamismenettely jouduttaisiin ottamaan Suomessa käyttöön, sinulle voisi tulla velvoitteita palauttaa pysyväksi nurmeksi kokonaan tai osa muuhun käyttöön otettuja pysyvän nurmen aloja tai ilmoittaa joitain muita aloja pysyväksi nurmeksi. Lisäksi tulisi rajoitteita muuttaa pysyvällä nurmella olevia aloja muuhun käyttöön. Pysyvät nurmet Pysyvät nurmet ovat lohkoja, jotka ovat olleet nurmella yli viisi vuotta, eivätkä ole sinä aikana kuuluneet tilan viljelykiertoon. 1-5 vuotta nurmella olleet lohkot katsotaan viljelykierrossa oleviksi nurmiksi. Viljelykierrossa oleva nurmilohko muuttuu pysyväksi nurmeksi kuudentena vuonna, kun ilmoitat sen edelleen jollakin heinä- tai nurmirehukasvilla. Lohkon nurmen uusiminen niin, että se esimerkiksi välillä kynnetään ja kylvetään uudelle nurmikasvustolle, ei katkaise nurmivuosien laskentaa. Voit tarkistaa Vipu-palvelusta tai esitäyttötiedoista kuinka monta vuotta lohko on ollut yhtäjaksoisesti nurmella. Vuonna 2015 pysyviksi nurmeksi muuttuvat sellaiset peruslohkot, jotka ovat olleet nurmella viisi vuotta peräkkäin (vuodet ) tai sellaiset vuonna 2014 pysyvänä laitumena ilmoitetut peruslohkot, jotka ilmoitetaan vuonna 2015 nurmena. Pysyvän nurmen lohkot saavat automaattisesti maatalousmaan ominaisuudeksi pysyvä nurmi ko. vuodeksi. Jos ilmoitat lohkon seuraavana vuonna muuksi kuin nurmeksi, pysyvän nurmen ominaisuus poistuu lohkolta automaattisesti. Vuodesta 2015 lähtien pysyviä nurmia seurataan kasvulohkotasolla. Esimerkiksi jos 5 edellistä vuotta nurmella olleelle peruslohkolle ilmoitetaan kaksi kasvulohkoa, joista toinen on nurmea ja toinen kauraa, nurmelle ilmoitettu kasvulohko muuttuu pysyväksi nurmeksi, mut-
9 ta kauralle ilmoitettu kasvulohko ei muutu. Katso lisää esimerkkejä taulukosta 2, milloin lohko voi muuttua pysyväksi nurmeksi. Taulukko 2. Milloin kasvulohko muuttuu pysyväksi nurmeksi Vuonna 2014 Vuonna 2015 ilmoitetaan Onko kasvulohko pysyvä nurmi vuonna 2015 Taulukossa 3 lueteltu heinä- tai nurmirehukasvi. ei Peruslohkolla on ollut yhtäjaksoisesti taulukossa 3 lueteltuja nurmikasveja 1-4 vuotta (vuosien aikana). Muu kuin taulukossa 3 lueteltu heinätai nurmirehukasvi, esimerkiksi vilja, suojavyöhyke tai monimuotoisuuspelto. ei Peruslohkolla on ollut yhtäjaksoisesti taulukossa 3 lueteltuja nurmikasveja 5 vuotta vuosina Peruslohko on ilmoitettu pysyvänä laitumena. Taulukossa 3 lueteltu heinä- tai nurmirehukasvi. Muu kuin taulukossa 3 lueteltu heinätai nurmirehukasvi, esimerkiksi vilja, suojavyöhyke tai monimuotoisuuspelto. Taulukossa 3 lueteltu heinä- tai nurmirehukasvi. Muu kuin taulukossa 3 lueteltu heinätai nurmirehukasvi, esim. vilja, suojavyöhyke tai monimuotoisuuspelto. kyllä ei kyllä ei Taulukko 3. Heinä- ja nurmirehukasvit, jotka lasketaan mukaan, kun tarkastellaan lohkon muuttumista pysyväksi nurmeksi vuosina sekä vuodesta 2015 alkaen. Heinä- ja nurmirehukasvi vuotiset nurmet X X 1-vuotiset laidunnurmet X X 1-vuotiset siemennurmet X X Monivuotiset nurmet X X Monivuotiset laidunnurmet X X Monivuotiset siemennurmet X X Pysyvä kuivah.,säilör., tuorer. (väh 5, alle10 v) X X Pysyvä laidunnurmi (väh 5, alle 10 v) X X Pysyvä laidun, ei sadonkorjuuvelvoitetta X Luonnonlaidun ja -niitty X X Englannin raiheinän siemen, valvottu tuotanto X X Italianraiheinän (westerw.) siemen, valv. tuotanto X X Ruokonadan siemen, valvottu tuotanto X X Timotein siemen, valvottu tuotanto X X Nurminadan siemen, valvottu tuotanto X X Hakamaa, avoin X X
10 Viherkesanto X X Erityistukisopimusala, pysyvä laidun X X Ympäristösopimusala, pysyvä nurmi X Natura-nurmet Natura-alueella sijaitsevat pysyvät nurmet nimetään 2015 alkaen herkiksi pysyviksi nurmiksi (jatkossa Natura-nurmi). Natura-nurmia ei saa kyntää tai siirtää muuhun käyttötarkoitukseen. Voit uusia Natura-nurmen kasvuston vain erityisestä syystä, jos uudistamiseen ei liity kyntämistä. Ilmoita uudistamisesta ja sen toteutustavasta kunnan maaseutuelinkeinoviranomaiselle kirjallisesti ennen uudistamisen aloittamista. Natura-alueella sijaitsevat pysyvät nurmet nimetään peruslohkotasolla. Jos pysyvän nurmen peruslohkolla on vähänkin Natura-alaa, se katsotaan Natura-nurmeksi. Voit kuitenkin halutessasi jakaa kyseisen peruslohkon ensimmäisenä viherryttämistuen hakuvuonna, jos haluat erottaa Natura-alueella sijaitsevan pysyvän nurmen muusta pysyvästä nurmesta omaksi peruslohkokseen. Huomaa, että alle 0,05 hehtaarin lohkoille ei makseta tukea. Pysyvän nurmen osuus maatalousmaasta lasketaan vuosittain Pysyvien nurmien alaa seurataan koko maan tasolla. Pysyvän nurmen osuus maatalousmaasta lasketaan vuosittain tuenhakijoiden ilmoittamien alojen perusteella. Jos havaitaan, että pysyvän nurmen osuus on vähentynyt kansallisella tasolla yli 5 % vuonna 2015 laskettavaan vertailualaan nähden, otetaan käyttöön ns. ennallistamismenettely. Pysyvän nurmen ennallistamismenettely Jos pysyvä nurmen osuus suhteessa maatalousmaahan vähenee kansallisella tasolla yli 5 %, otetaan käyttöön pysyvän nurmen ennallistamismenettely. Pysyvän nurmen ennallistaminen tarkoittaa sitä, että saatat joutua muuttamaan viideksi vuodeksi nurmelle osan muuhun käyttöön otetusta alasta tai vastaavan määrän muuta alaa tai ilmoittamaan jo olemassa olevaa nurmea viideksi vuodeksi nurmelle. Palauttamasi alat nimetään pysyviksi nurmiksi palauttamispäivästä lähtien. Lisäksi asetetaan sääntöjä, ettei pysyvää nurmea siirretä enempää muuhun käyttöön. Pysyvän nurmen ennallistamisvelvoite kohdistuisi niihin viljelijöihin, joilla on ollut hallinnassaan edeltävän kahden vuoden aikana pysyvästä laitumesta tai pysyvästä nurmesta muuhun käyttöön otettua alaa. Tuenhakijoille ilmoitetaan tilakohtainen pysyvän nurmen palauttamisvelvoite ja säännöt viimeistään sinä vuonna, kun pysyvän nurmen osuus suhteessa maatalousmaahan vähenee yli 5 %. Pysyvä nurmi on palautettava tai muuta alaa ilmoitettava pysyväksi nurmeksi seuraavan vuoden mennessä. Palautetut ja uudet perustetut pysyvät nurmet katsotaan pysyviksi nurmiksi palauttamis- tai perustamispäivänä. Alalla on kasvatettava nurmea viisi seuraavaa vuotta palauttamispäivästä lähtien. Jos alalla kasvoi jo ennestään nurmea, se on säilytettävä vähintään niin monta vuotta, että viisi vuotta tulee täyteen.
11 Natura-nurmien ennallistamismenettely Natura-nurmien alaa ei saa ottaa muuhun käyttöön. Jos kuitenkin olet muuttanut muuksi tai kyntänyt Natura-nurmea, sinulle aiheutuu tukivähennyksiä ja sinut velvoitetaan palauttamaan Natura-nurmi viimeistään mennessä seuraavana vuonna. Ala katsotaan Naturanurmeksi siitä päivästä lähtien, jolloin se on palautettu nurmeksi. 9.4 EKOLOGINEN ALA (EFA) Ekologisen alan tavoitteena on luonnon monimuotoisuuden säilyttäminen ja parantaminen. Ekologisen alan velvoite koskee Uudenmaan, Varsinais-Suomen ja Ahvenanmaan maakunnissa sijaitsevia tiloja. Muu Suomi vapautuu ekologisesta alasta metsäisyyden perusteella. Jos maatilallasi on yli 15 ha peltoalaa, ilmoita vähintään viisi prosenttia maatilasi peltoalasta ekologiseksi alaksi (Efa-ala). Ekologisen alan velvoite lasketaan maatilan koko peltoalasta, vaikka osa tilasi peltoalasta sijaitsisi metsäisyyden perusteella vapautetulla alueella. Efa - velvoitteen peltoalaan lasketaan mukaan myös maatilasi täydentävien ehtojen mukaiset suojellut maisemapiirteet ja lyhytkiertoisen energiapuun alat. Voit ilmoittaa ekologista alaa koko maatilan alueella, myös tilan sellaisella lohkolla, joka sijaitsee metsäisyyden perusteella ekologisen alan vaatimuksesta vapautetulla alueella. Jos maatilasi sijaitsee metsäisyyden perusteella vapautetulla alueella, et voi ilmoittaa ekologista alaa. Jos muutat maatilasi sijaintia keinotekoisesti siten, että maatilasi vapautuu ekologisesta alasta, se voidaan tulkita tukiehtojen kiertämiseksi. Ekologisen alan vaatimus ei koske maatilaasi, jos yli 75 prosenttia peltoalasta on nurmella, kesannolla, palkokasvien viljelyssä, tai näiden käyttötapojen yhdistelmänä, edellyttäen että näiden käyttötapojen ulkopuolelle jäävä peltoala on enintään 30 hehtaaria. Palkokasveja ovat herneet, pavut, lupiinit (ei Alaskan eikä komealupiinia), virnat, soijapavut, mesikät, mailaset ja apilat. yli 75 prosenttia tukikelpoisesta maatalousmaasta on pysyvää nurmea tai nurmea, tai näiden käyttötapojen yhdistelmänä, edellyttäen että näiden käyttötapojen ulkopuolelle jäävä peltoala on enintään 30 hehtaaria.
12 Kaavio 3. Ekologisen alan ehdot Ekologisen alan ilmoittaminen Voit ilmoittaa ekologisena alana kesantoa, typensitojakasveja, täydentävien ehtojen mukaisia suojeltuja maisemapiirteitä ja lyhytkiertoisen energiapuun aloja. Merkitse tukihakemuksella ne kasvulohkot, jotka ilmoitat ekologisena alana. Saat ilmoittaa kunkin alan ekologiseksi alaksi vain yhteen kertaan vuosittain. Esimerkiksi efa-kesannolla sijaitsevaa täydentävien ehtojen mukaista maisemapiirrettä ei voi ilmoittaa, koska se sisältyy jo lohkon alaan. Ekologinen alan täyttyminen lasketaan kertomalla kasvulohkon pinta-ala ekologisen alan painokertoimella. Painokertoimet ovat: Ekologinen ala Painokerroin Esimerkki Kesantoalat 1 Yksi hehtaari viherkesantoa täyttää ekologista alaa 1 ha. Typensitojakasvien alat 0,7 Yksi hehtaari hernettä täyttää ekologista alaa 0,7 ha. Täydentävien ehtojen mukai- 1 Jos ilmoitat 0,1 ha maisemapiir-
13 set suojellut maisemapiirteet Lyhytkiertoisen energiapuun alat teen ekologiseksi alaksi, se täyttää ekologista alaa 0,1 ha. 0,3 Yksi hehtaari lyhytkiertoista energiapuuta täyttää ekologista alaa 0,3 ha. Ainoastaan ne lohkot jotka olet ilmoittanut ekologisena alana, otetaan huomioon vaikka maatilalla olisi muitakin ekologiseksi alaksi kelpaavia aloja. Jos todetaan, että maatilasi ekologinen ala ei riitä, et voi tukihaun päättymisen jälkeen osoittaa muita ekologisia aloja korvaamaan puuttuvaa alaa. Ilmoita sen vuoksi ekologista alaa riittävästi painokertoimet huomioiden. Täydentävien ehtojen säännöissä oleva hyvän viljelytavan vaatimus koskee myös kaikkia ekologisia aloja. Kesantoalat (efa-kesanto) Efa-kesannon on oltava peltoalaa. Jos ilmoitat vuonna 2015 yli 5-vuotiaan viherkesannon ekologisena alana, se säilyy peltoalana, eikä sille määritetä pysyvän nurmen ominaisuutta. Ekologiseen alaan ei hyväksytä luonnonhoitopeltonurmia, joista maksetaan ympäristökorvausta. Säilytä ekologiseksi alaksi ilmoitettava kesanto välisen ajan. Tuona aikana sillä ei saa olla maataloustuotantoa eli siltä ei saa korjata satoa eikä sitä voi laiduntaa. Voit laiduntaa tai korjata sadon efa-kesannolta jälkeen. Jos kylvät efa-kesannolle nurmikasveja tai syyskylvöisiä kasveja, voit päättää ja muokata efa-kesannon aikaisintaan Voit tällöin kuitenkin päättää kesannon kemiallisesti aikaisintaan Voit ilmoittaa efa-kesannoksi viherkesantoa, sänkikesantoa tai poikkeustapauksissa avokesantoa. Myös efa-kesantoa koskevat täydentävien ehtojen mukaiset hoidetun viljelemättömän pellon hoitovaatimukset, voit tarkistaa ne Täydentävien ehtojen oppaasta. Opas on osoitteessa Oppaat ja ohjeet Täydentävien ehtojen opas. Typensitojakasvit Typpeä sitoviksi kasveiksi hyväksytään tilan peltoalalla olevat herneet, pavut, lupiinit (ei Alaskan eikä komealupiini), virnat, soijapavut, mesikät, mailaset, apilat sekä näiden kasvien seokset. Voit viljellä ekologisen alan vaatimusta täyttävää typensitojakasvia maatilasi kaikilla peltolohkoilla. Typensitojakasvin on oltava peltolohkolla välisen ajan. Jos korjaat typensitojakasvin ennen edellä mainitun ajanjakson päättymistä, voit muokata peltolohkon vasta alkaen. Voit päättää kasvuston tai sen sängen kemiallisesti aikaisintaan 1.9. On kuitenkin suositeltavaa muokata typensitojakasvusto joko myöhään syksyllä tai vasta seuraavana keväänä. Jos kylvät alalle syyskylvöisiä kasveja, voit päättää typensitojakasvuston tai sen sängen kemiallisesti sekä muokata lohkon ja kylvää edellisestä päivämäärästä poiketen aikaisintaan Typensitojakasvien kasvusto voi olla yksivuotinen tai monivuotinen. Kasvuston saa korjata, mutta korjuu ei ole pakollista.
14 Lyhytkiertoisen energiapuun alat Lyhytkiertoisen energiapuun aloiksi hyväksytään maatalousmaalle perustetut haavan ja pajun alat.. Hybridihaapa ja poppeli eivät ole alkuperäislajeja, eikä niitä sen vuoksi voida hyväksyä efa -alaksi. Energiapuiden alaa ei saa lannoittaa kivennäislannoitteilla. Voit käyttää kasvinsuojeluaineista ainoastaan rikkakasvien torjuntaan tarkoitettuja kasvinsuojeluaineita kasvuston perustamisvuonna ja kasvuston lopettamisvuonna aikaisintaan Täydentävien ehtojen mukaiset maisemapiirteet Täydentävien ehtojen mukaiset maisemapiirteet ovat suojeltuja puita, puuryhmiä ja luonnonmuistomerkkejä, joita on Suomessa melko vähän. Ne voivat sijaita myös peltoalan välittämässä läheisyydessä. Maisemapiirteet voivat olla enintään 0,20 hehtaarin kokoisia. Ilmoita hallinnassasi oleva maisemapiirre piirtämällä se kasvulohkoksi ja valitsemalla sille kasviksi maisemapiirre. Merkitse kasvulohko efa-alaksi. Maisemapiirteiden painokerroin on 1. Et voi valita samaa alaa kahdeksi eri efa-alaksi. Esimerkiksi efa-kesannolla olevaa maisemapiirrettä ei voi ilmoittaa efa-alaksi, koska sen ala sisältyy jo kesantoalaan. 9.5 VIHERRYTTÄMISTUEN VILJELYKASVIEN LUETTELO Viljelyn monipuolistamisessa viljelykasvilla tarkoitetaan: minkä tahansa viljelykasvien nimistössä mainitun suvun viljelyä, tai minkä tahansa ristikukkaiskasveihin, kurkkukasveihin ja koisokasveihin kuuluvan lajin viljelyä kesantomaata, tai heinäkasveja ja muita nurmirehukasveja (=nurmet) Talvehtivia viljelykasveja ja kevätviljelykasveja pidetään eri viljelykasveina, vaikka kyseessä ovatkin samansukuiset kasvit. Taulukko 4. Viljelyn monipuolistamisessa luetaan yhdeksi kasviksi viljelykasvien nimistön mukaisesti seuraavat kasvit ja seoskasvustot: Kasvin nimi Suku tai laji, jonka mukaisesti kasvit ryhmitellään Kasvit ja seoskasvustot, jotka kuuluvat samaan ryhmään (tässä on mainittu myös muita ryhmään kuuluvia kasveja, joille ei ole omaa nimikettä) Syysvehnä Triticum Syysvehnä, Syysspelttivehnä Kevätvehnä Triticum Kevätvehnä, Kevätspelttivehnä, Durumvehnä, Vihantavilja (vehnä) Ruisvehnä Triticosecale Ruisvehnä Kevätruis Secale Kevätruis, Vihantavilja (ruis), mm. juhannusruis Syysruis Secale Syysruis Ohra Hordeum Rehuohra, Mallasohra, Vihantavilja (ohra) Syysohra Hordeum Syysohra Kaura Avena Kaura, Vihantavilja (kaura) Viljojen seoskasvusto Seoskasvusto (viljat),vihantavilja (viljaseos) Öljykasvien ja viljan seoskasvusto Seoskasvusto (vilja+öljykasvit)